b'\n_START_ARTICLE_\nStebul\xc4\x97s pavara\n_START_PARAGRAPH_\nStebul\xc4\x97s pavara (angl. hub gear)\xc2\xa0\xe2\x80\x93 dvira\xc4\x8di\xc5\xb3 pavar\xc5\xb3 d\xc4\x97\xc5\xbe\xc4\x97s tipas, kuriame visa pavar\xc5\xb3 perjungimo sistema yra u\xc5\xbepakalin\xc4\x97s stebul\xc4\x97s viduje, \xc5\xa1iuo b\xc5\xabdu apsaugota nuo tiesioginio aplinkos poveikio. Praeityje tokia konstrukcija taip pat naudota ir motocikluose (dabar tai pasitaiko retai). Pavara perjungiama trosu, kurio \xc4\xaftempim\xc4\x85 kei\xc4\x8dia ant dvira\xc4\x8dio rankenos sumontuotas reguliatorius._NEWLINE_Stebul\xc4\x97s pavara da\xc5\xbeniau naudojama \xc4\xafvairi\xc5\xb3 Europos \xc5\xbeemyno \xc5\xa1ali\xc5\xb3 dvira\xc4\x8diuose. Ji buvo u\xc5\xbepatentuota jau 1902\xc2\xa0m. \xc5\xa0iuo metu (ypa\xc4\x8d Anglijoje ir Amerikoje) j\xc4\x85 neretai pakei\xc4\x8dia v\xc4\x97liau pasirod\xc5\xbeiusi kelet\xc4\x85 \xc4\xafvairaus skersmens \xc5\xbevaig\xc5\xbedu\xc4\x8di\xc5\xb3 turinti grandinin\xc4\x97 pavara. Stebul\xc4\x97s pavara labiau tinka kasdieniniam praktiniam naudojimui skirtuose dvira\xc4\x8diuose (grandinin\xc4\x97 pavar\xc5\xb3 d\xc4\x97\xc5\xbee geriau pasiteisina sportiniuose modeliuose).'